open-index/open-wikipedia-markdown huggingface dataset:
Ole Langeland

**Ole Langeland** (1830–1934) var en norsk predikant og andaktsbokforfatter.

Langeland vokste opp i fattige kår i Skien. Han fikk liten skolegang, men omkring 1850 hørte han forkynnelsen til sokneprest Gustav Adolph Lammers og begynte å studere Bibelen og Johan Arndts *Den sanne kristendom*. Da han var 25 år, begynte han som predikant. Det ble sagt at hans forkynnelse var haugiansk.

I 1881 flyttet han til Vestfold, hvor han drev en gård han hadde kjøpt. Ledig tid brukte han til å forkynne og til å skrive bøker. Hans andaktsbok *Guds råd til frelse* kom ut første gang i 1902. Den kom i to opplag til, det siste i 1924. Etter hans død ble den bearbeidet språklig av cand.theol. Hans Salomonsen, før den kom ut i 1948 og i et nytt opplag i 1978. Han ga også ut en egen sangbok, *Sandheds Røst*.

## Bibliografi
* *Opbyggelige Betragtninger* 1890
* *Et Ord paa Veien til Evigheden* 1895
* *Sandheds Røst – udvalgte Salmer og Sange* 1895 og 1921
* *Den enfoldige Troeslære om Kristi Person efter Guds Ord og vor Kirkes Bekjendelse* 1898
* *Guds Raad til Frelse – bibelske Betragtninger for hver Dag i Aaret ledsagede af opbyggelige Salmevers, til Fremme af Husandagt og Gudsfrygt* 1902, 1910, 1948 og 1978
* *Et vidnesbyrd i sine beleilige tider* 1904
* *3 samstemmige Vidnesbyrd om Sandheden til Salighed i Kristus / Af [[Hans Nielsen Hauge]], [[Elling Eielsen]] og O. Langeland.* 1930
* *Livserindringer* 1933

## Kilder
* Olai Skulerud: ''Ole Langelands liv og virke i korthet skildret'' 1934
Wayne Routledge

**Wayne Neville Anthony Routledge** (født 7. januar 1985) er en engelsk fotballspiller som fra 30. juni 2021 er klubbløs.

Han fikk ikke forlenget den opprinnelige kontrakten med klubben etter 2018/2019-sesongen, og det ble meldt at han ville forlate klubben etter kontraktens utløp. Senere skrev han allikevel under en ny kontrakt med reduserte lønnsvilkår, og han fortsatte dermed i Swansea.

Han er hovedsakelig høyreving, men kan også bekle venstreving. Routledge har representert  på U-16, U-19 og U-21-nivå.

26. januar 2010 ble han kjøpt av Newcastle United fra Queens Park Rangers. Routlegde signerte en 3,5 års kontrakt med den tidligere storklubben. Overgangssummen ligger på rundt 1,5 millioner pund. Routledge har fått tildelt draktnummer 10 i Newcastle.

## Referanser


## Eksterne lenker
*
Maria Wetterstrand

**Ingrid Maria Wetterstrand** (født 1973) er en svensk politiker. Fra 2002 til 2011 var hun talsperson for Miljöpartiet de Gröna sammen med Peter Eriksson, som er det høyeste vervet man har i Miljöpartiet. Wetterstrand satt i Riksdagen fra 2001 til 2011.

I en måling publisert 26. desember 2009 sa 52&nbsp;% at de hadde stor eller meget stor tiltro til Miljöpartiets talspersoner, bare statsminister Fredrik Reinfeldt var mer populær. Populariteten skyldes i stor grad Wetterstrand.

Hun har en master i biologi. Hun var gift med den finske politikeren Ville Niinistö fra 2004 til 2012.

## Publikasjoner
* 2010 – *Den nya gröna vågen*. Forlaget Forum.
* 2011 – *Fiskesubventioner och andra bottennapp* (sammen med Mattias Svensson). Timbro.
* 2011 – *Enkel biljett?* (red. Ylva Larsdotter & Josefin Almer). Söderströms.
* 2011 – *Med andan i halsen*. Teknikföretagen.
* 2014 – *Vad är miljö och 100 andra jätteviktiga frågor* (sammen med Gabriel Liljenström). Bokforlaget Langenskiöld.
* 2016 – *Kärnkraftsmyten*. Hydra forlag.

## Referanser

 



## Eksterne lenker
* 
* 
* 
* Blogg
Toril Støa Karseth

**Toril Støa**, gift **Karseth** (født 7. juli 1947) er en norsk musiker og sanger. Hennes første plate, for selskapet Manu, ble utgitt i 1963. Støa er best kjent som tidligere vokalist i dansebandet Ole Ivars fra 1971 til 1972. Hun har også deltatt i Melodi Grand Prix i 1967 med sangen «Skitur» som ble en stor hit det året.
## Diskografi
;Album
* *[[Heksa Kroko og søster Joko]]* (2006)
;Singler
* *Det er leit å vente/Hør gutten han jodler* (1963)
* *Du du du/Livet er skjønt* (1964)
* *Nei, jeg skal aldri, aldri mer si aldri/I dalen bakom fjellet* (1964)
* *Leve kjærligheten/Jeg sa nei* (1965)
* *Hva er det for vær vi har fått/En lilje er hvit* (1966)
* *Jeg kan ikke leve uten deg/Forhenværende venn* (1966)
* *Ikke gå/Rekk meg hånden* (1967)
* *Tenk om han vet/Tjakkaboom, tjakkaboom* (1967)
* *Derfor liker jeg deg/Det er så skjønt å bare stå her* (1968)
* *Lille Marte i lårkort/Det var engang* (1968)
* *Nå kommer sommeren igjen/Over til et varmere klima* (1968)
* *Drømmer av gull/Leve livet* (1969), med Vidar Ottersen
* *En brukt gitar/Heldigvis* (1969)
* *Du synger til meg/Det er slutt* (1970)
* *Hjertevenn/Hvor tar alle vakre drømmer veien* (1972)
### Deltar på
* Jens Bolling: *[[Snehvit og de 7 dverger (EP)|Snehvit og de 7 dverger]]* (1964)
* NorDisc: *[[Norske toppartister]]* (1968)
* NorDisc: *[[Platetreff med 11 norske artister]]* (1970)
* Tor Karseth: *[[Den levende skogen]]* (1992)
* Universal Music: *[[Norske 60-talls hits]]* (2005)
* Troll: *[[Trollkrem &ndash; Troll Records 1964&ndash;1974]]* (2015)
Kari Medaas

**Kari Medaas** (født **Kari Lothe**,1939–2020) var en norsk musiker og sanger, kjent som Ivar Medaas' kone og kollega. De spilte inn en rekke plater sammen under navnet Vestlandsduoen, og de deltok i Melodi Grand Prix 1967 med låten «Jeg vet om en jente».

Blant duoens innspillinger er «Draumen om fred» («Last Night I Had the Strangest Dream»/«I natt jag drömde»), «Eg hadde ein gong ein båt» («Sloop John B»), «Det sa presten ikkje noko om» og «Ver glad i den nasen du har».

## Referanser


## Eksterne lenker
* 
*
Axel Gran

**Axel Gran** (født 1950 i Oslo) er en norsk musiker og sanger. Han er best kjent for sin deltagelse i Melodi Grand Prix 1977 med låta «Ikke mitt bord», som havnet på 4.-plass.

Vokalist i Tromsø-bandet Adams fall som utgav singelen «Sov sov sov» / «Komme seg vekk». (Rocky records 3030, 1982)

## Referanser
Proffice

**Proffice AB** var et nordisk bemanningsselskap som tilbyr tjenester innen personalutleie, rekruttering og omstilling. I 2016 kjøpte det nederlandske bemanningsselskapet Randstad opp Proffice, og alle de tidligere Proffice-avdelingene ble enten nedlagt eller videreført under Randstad-navnet.

## Historikk

### Etablering og ekspansjon
Virksomheten ble etablert i Sverige i 1960, og per 2011 hadde Proffice-konsernet over 100 kontorer i Norge, Sverige, Finland og Danmark med omtrent 12&nbsp;000 ansatte. Den norske delen av selskapet ble etablert i Norge i 1985 og hadde etter hvert 30 kontorer forskjellige steder i landet.

Proffice hadde per 2011 over 10&nbsp;000 medarbeidere på cirka 100 kontorer i Sverige, Norge, Danmark og Finland. Administrerende direktør var Lars Kry, og hovedkontoret lå i Stockholm. Proffice-aksjen var notert på NASDAQ OMX Nordiska Börs i Stockholm.

Selskapets kunder i Norge bestod per 2011 av private og offentlige selskaper og organisasjoner blant annet innen IT, økonomi, kontor og kundeservice, industri og logistikk.

### Arbeidsmarkedsundersøkelse
I 2005 startet Proffice Norge å gjennomføre en undersøkelse kalt Proffice Arbeidsmarkedsanalyse (PAMA); to ganger i året besvarte et stort utvalg norske arbeidstakere og ledere en spørreundersøkelse om arbeidsrelaterte temaer, som fravær og arbeidsmoral, kvinner og graviditet, sosial dumping og konfliktskye ledere.

## Referanser


## Eksterne lenker
* 
* Offisielt nettsted i Norge
Waterton-Glacier International Peace Park

**Waterton-Glacier International Peace Park** er et verdensarvområde og et biosfærereservat i USA og Canada; det består av nasjonalparkene Waterton Lakes nasjonalpark i Alberta, Canada og Glacier nasjonalpark i Montana, USA. 

Områdene ligger øst for Rocky Mountains og vest for Great Plains og består av prærie, skog, alpine områder og breer.

Nasjonalparkene ble opprettet i henholdsvis 1895 og 1910. Etter initiativ fra Rotary-medlemmer fra begge delstatene ble denne verdens første «fredspark» etablert i 1932.

Parkene ble biosfærereservat i henholdsvis 1976 og 1979 og verdensarvområde i 1995.

## Eksterne lenker
*
Michelangelo (sang)

**«Michelangelo»** er en svensk sang med melodi og tekst av Bengt Palmers og Björn Skifs. Skifs sang den i den svenske Melodifestivalen 1975, hvor den endte på en femteplass.

Teksten handler om å forsøke og ringe Michelangelo Buonarotti for å få greie på hvordan han gjorde det da han malte bilder.

Sangen ble utgitt av Skifs på singlen EMI 4E 006-35180 i 1975. Arrangør og produsent var Bengt Palmers. Den var hentet fra LP-platen *Schiffz!* (EMI 062-34998).

«Michelangelo» ble testet på Svensktoppen, hvor den lå i elleve uker i perioden 9. mars-18. mai 1975 og lå på en førsteplass de syv første ukene.

Sangen lå på den norske VG-lista i fire uker i 1975, hvorav på en syvendeplass i tre uker.

I Dansbandskampen 2009 ble den fremført av Mannerz.

## Norsk versjon
Philip A. Kruse har skrevet en norsk tekst. Den norske tittelen er også «Michelangelo». 

### Innspilling
*Bruno Skogmann. Utgitt på singlen Triola TN&nbsp;683 i 1975.

## Referanser
Korleder

En **korleder** (eller kordirigent) er en dirigent som leder et kor ved hjelp av stemme-og kroppsbruk; til å begynne, avslutte og, dersom koret er flerstemmig, komme inn på riktige steder i korsangen.
Manuel Belgrano

**Manuel José Joaquín del Corazón de Jesús Belgrano** (3. juni 1770-20. juni 1820) var en argentinsk intellektuell, økonom, advokat, politiker og militær leder. Belgrano var født i Buenos Aires som fjerde sønn av den italienske forretningsmannen Domingo Belgrano y Peri og Josefa Casero. Han deltok i den argentinske uavhengighetskrigen og lagde Argentinas første flagg i 1812 nær Rosario.

Belgrano var et medlem av criollobefolkningen i Buenos Aires og jobbet for criolloenes politiske rettigheter mot kolonimakten Spania. Først støttet han Carlota Joaquinas ambisjoner om å styre visekongedømmet, men oppnådde ingen suksess. Sammen med andre criolloer deltok han i mairevolusjonen, som førte til at visekonge Baltasar Hidalgo de Cisneros ble fjernet fra stillingen, og Belgrano ble deretter valgt til medlem av Den første juntaen som overtok makta etter Cisneros. Han ble deretter valgt til kommandant for Nordarméen, og sloss for sitt lands uavhengighet i Paraguay til han ble beseiret av de spansk-lojale styrkene. I 1812 dirigerte han utvandringen fra Junjuy, som førte til seirene mot rojalistene i slagene om Salta og Tucumán. Deretter deltok han på Tucumán-kongressen som erklærte Argentinas uavhengighet i 1816, hvor han fremmet idéen om å opprette et monarki med en inkakonge, men oppnådde ikke nok støtte. Helsen hans ble stadig dårligere under hans felttog, og han døde i 1820 50 år gammel, så godt som glemt av sin regjering. 

## Referanser


## Eksterne lenker
*
The Town I Loved So Well

**«''The Town I Loved So Wel''l»** er en sang, skrevet av Phil Coulter om hans barndom i Nord-Irland. De to første versene handler om den enkle livsstilen han vokste opp med i Derry, mens de to siste handler om konflikten i Nord-Irland. Han beklager seg over hvordan hans blide by har blitt en stor militær utpost, forpestet av sekterisk vold.

## Coverversjoner
The Dubliners coverversjon ble utgitt på LP-platen *Plain and Simple* (Polydor 2383 235) i 1973. Produsent var Phil Coulter.

Pierre Bensusan coverversjon ble utgitt på LP-platen *Prés de Paris* (Dadgad Music DM-1001) i 1975.

Tri Yanns  versjon, «La Ville que J'ai Tant Aimée», ble utgitt på LP-platen *Café du Bon Coin* (Marzelle 814 276-1) i 1983. Teksten er på fransk. Produsent var Joël Cartigny. Denne franske teksten gjengir ikke innholdet i Phil Coulters original.

Hannes Wader laget en tysk coverversjon med tittelen «*Kleine Stadt*».

Lillebjørn Nilsen har gjendiktet originalteksten til norsk. Den norske tittelen er «*Byen jeg kjente som min*». Nilsen spilte inn sangen. Den ble utgitt  på LP-platen *Original Nilsen* (Studio B BLP&nbsp; 4006) i 1982. 

## Referanser
Canadian Rocky Mountain Parks

**Canadian Rocky Mountain Parks** verdensarvsted ligger i Canadian Rockies. Det består av de fire nasjonalparkene:

*Banff nasjonalpark
*Jasper nasjonalpark
*Kootenay nasjonalpark
*Yoho nasjonalpark

Nasjonalparkene omfatter blant annet flere fjell, breer og varme kilder og utspring og flere større nordamerikanske vassdrag og elver som inkluderer:

*North Saskatchewan
*Athabasca
*Columbia
*Fraser

Området ble erklært som en del av UNESCO sin liste over verdensarv i 1984 på grunn av dens mange fjellandskaper som inneholder både fjelltopper, isbreer, innsjøer, fosser, daler og kalksteinsgrotter samt verdensarvstedet og fossilområdet Burgess Shale.

## Referanser


## Eksterne lenker
*
Nahanni nasjonalpark

**Nahanni nasjonalpark** ligger i Dehcho-regionen i Nordvestterritoriene i Canada, rundt 500 kilometer vest for Yellowknife. Parken beskytter en del av Mackenzie Mountains Natural Region. Parkens midtpunkt er South Nahanni River. 

Parken omfatter blant annet varme kilder av svovel, tundra, fjellkjedene og de store skogsområder av både gran og osp som er hjemmet til mange arter av både fugler, fisk og forskjellige pattedyr.  

Den første menneskelige okkupasjonen av området er beregnet til å ha skjedd mellom  og  år siden. Beviser på forhistorisk menneskelig bruk har blitt funnet på flere steder i nærheten av Yohin Lake og på noen få andre steder rundt om i parken. De lokale muntlige historiene inneholder mange referanser til Naha-stammen av indianerne og det er funnet en fjell-bolig som mest sannsynlig har tilhørt dem. Men disse indianerne skal ha forsvunnet fra området ganske raskt for det er bare funnet spor etter dem i en kort periode før det stopper opp. 

Den første kontakten med området kom med pelshandlere fra Europa rundt 1700-tallet og de europeiske bosetningene økte med Alexander Mackenzies utforskning av Mackenzie-elva og området rundt den. Det ble bygd flere handelsstasjoner i nærheten av Fort Simpson og Fort Liard. I løpet av 1800-tallet forlot de fleste menneskene som bodde i parken sin nomadiske livsstil og bosatte seg isteden i mer permanente miljøer som ofte lå i nærheten av et handelssted. Faste bosetninger ble etablert på steder som Nahanni Butte, Fort Liard og Fort Simpson.

Mellom 800 og 900 personer besøker parken hvert år. Den eneste praktiske måten å komme til Nahanni nasjonalpark på er enten med sjøfly eller med et helikopter. 

## Referanser


## Eksterne lenker
*
Go west

**Go West** er en engelsk popduo, dannet i 1982 av vokalist og trommeslager Peter Cox og vokalist og gitarist Richard Drummie. De har hatt mange hitsingler i England men er nok best kjent internasjonalt for sangene «Call Me», «We Close Our Eyes», «King of Wishful Thinking» og «Faithful».

16. oktober 2009 ble det kjent at Peter Cox er den ny vokalisten i Manfred Mann's Earth Band.

## Eksterne lenker
*
Albin Viggen

**Viggen** er en type kjølbåt, det vil si en mindre seilbåt med kjøl. Viggen ble konstruert i 1964 av den kjente seilbåtkonstruktøren Per Brohäll. Det finnes to utgaver av Viggen: Karlskrona-Viggen som er en langkjølet båt og Albin Viggen som har finnekjøl. Viggen er kjent som «lillebroren» til den mer kjente Albin Vega.

## Historie
Viggen ble presentert på midten av 60-tallet og ble produsert frem til 1978. Totalt ble det produsert 1380 eksemplarer. 

Konstruktøren Per Brohäll presenterte Viggen til Kungliga Svenska Segelsällskapets konkurranse i 1964. Båten fikk ingen pris, men ble det ble produsert en prototype. Denne vant sin klasse i Baltic Race og ble serieprodusert ved Karlskronaverftet fra 1967.

I begynnelsen ble Viggen produsert av Karlskronaverftet og derav navnet «Karlskrona-Viggen». I 1971, etter 300 eksemplarer, tok imidlertid Albin Marin over og en ny utgave av båten ble satt i produksjon – Albin Viggen som fikk jern finnekjøl.

## Konstruksjon
Skroget og dekket er i sprutlaminert glassfiber uten kjernemateriale. Forskjellen mellom Karlskrona-Viggen og Albin-Viggen er blant annet at Karlskrona-Viggen har innplastet langkjøl, mens Albin-Viggen har finnekjøl i jern. Albin Viggen har heller ikke noen luke på akterdekket, dette gjør sittebrønnen litt større.

## Innredning
Begge båtene har fire køyer, to i forpiggen og to i salongen. Pentryet i Karlskrona Viggen ligger midt i båten, mens det på Albin Viggen befinner seg ved nedgangen. Det er ikke ståhøyde i båten, utenom ved pentryet på Albin Viggen, der en kan lage mat med hodet opp av luken. Det er en vanntank på 45 l med pumpe for fersk- og saltvann.

## Klasseklubb
Viggenklubben i Sverige er en aktiv klubb, og har også en del norske medlemmer.

## Se også
* Albin Express
* Albin Stratus

## Referanser


## Eksterne lenker
* Den svenske Viggenklubben upplöst
* Om Viggen i Sailguide.com
* Omtale av Viggen i bladet Praktisk Båtägande
* Oversikt over alle Albin seilbåter 1968 – 1991.
Newfoundland-engelsk

**Newfoundland-engelsk** er navnet på flere dialekter av engelsk, som brukes i provinen Newfoundland og Labrador på øya Newfoundland i Nord-Amerika. Den regnes ofte som den mest særegne av de engelske dialektene. 

Noen av Newfoundland-dialektene ligner på dialektene i den sørøstre delen av Irland, i Wexford og Waterford, mens andre ligner de som brukes i West Country, eller en kombinasjon av disse, hovedsakelig på grunn av innvandring fra disse regionene.

Newfoundland-engelsk ble anerkjent som en egen dialekt på slutten av 1700-tallet, da George Cartwright ga ut en ordliste med newfoundlandske ord.
Saab Spyker Automobiles

**Saab Spyker Automobiles** er et firma som ble stiftet i 2010 da Spyker kjøpte Saab Automobile fra General Motors

## Referanser

## Eksterne lenker
*
Chris Smalling

**Christopher Lloyd «Chris» Smalling** (født 1989) er en engelsk fotballspiller som spiller for den saudiarabiske klubben .

Etter å ha slått igjennom i 2009/2010-sesongen for  ble han ettertraktet av flere engelske toppklubber, og den 26. januar 2010 ble det bekreftet at Smalling fra og med sommeren 2010 skulle spille for Manchester United.

## Spillerkarriere
Chris Smalling startet sin karriere hos Maidstone United, hvor han fikk sin debutkamp i en alder av 17 år i 2007/2009-sesongen i en ligacupkamp mot Canvey Island FC. Han debuterte i ligasammenheng mot Heybridge Swifts FC i Isthmian League. Han spilte elleve kamper for Maidstone, hvor han i sin siste kamp mot East Thurrock United FC scoret sitt første mål.

### Fulham
Etter å ha spilt kun én sesong på nivå syv i den engelske ligaen ble han hentet til Craven Cottage og Fulham FC i juni 2008. Der ble han av klubbens ungdomstrener Billy McKinlay gjort til kaptein for ungdomslaget. Den 24. mai 2009 fikk han sin debutkamp i FA Premier League hjemme mot Everton FC etter å ha kommet inn som innbytter for Aaron Hughes i det 77' minutt. Han fikk sin debut fra start i Europaligaen borte mot CSKA Sofia den 19. september 2009. Den 29. desember 2009 debuterte han fra start i Premier League borte mot Chelsea FC, hvor Fulham holdt stand med uavgjort 1-1 helt til Smalling satte ballen i eget mål via målvakt Mark Schwarzer.

### Manchester United
Den 26. januar 2010 ble det klart at Smalling hadde signert under en kontrakt med de regjerende ligamesterne Manchester United, men at Smalling skulle spille ut vårsesongen 2010 for London-klubben.

## Landslaget
Han ble tatt ut i s EM-tropp til EM i Frankrike 2016.

## Meritter
;Manchester United
* Premier League: (2) 2010/11, 2012/13
* FA-cupen: (1) 2016
* Ligacupen: (1) 2017
* Europaligaen: (1) 2016/17
* FA Community Shield (3): 2010, 2011, 2013

## Referanser


## Eksterne lenker
* 
* Chris Smallings spillerprofil på stretfordend.co.uk
Det é D.D.E.

***Det é D.D.E.*** er et konsertalbum utgitt av D.D.E. i 1995. Denne liveplaten ble på mange måter bandets gjennombrudd, blant annet fordi albumet solgte over 100&nbsp;000 eksemplarer. Albumet er innspilt på Bajazzo i Trondheim 16. februar 1995.

## Sporliste

# «Rai-Rai» (Viken)
# «By'n æ bor i» (Viken/Lind)
# «Ka e det du vil (Whatever You Want)» (Parfitt/Bown/Brøndbo/Lind)
# «Siste buss har gått» (Viken/Lind)
# «Så fint & få prøvd sæ på livet» (Viken)
# «Vinsjan på kaia» (Viken/Lind)
# «En herlig hem'lighet» (Viken/Aleksandersen)
# «Ainner sia av elva» (Viken)
# «Det umulige e mulig» (Viken/Lind)
# «Æ e i allfall ærlig» (Viken/Lind)
# «Opel Rekord» (Viken/Lind)
# «Mandag morra – drøm» (Viken/Tangen)
# «Kvinnfolk» (Tranaas/Viken/Brøndbo/Berre)

## Medvirkende
### D.D.E.
* Bjarne Brøndbo – vokalist, trekkspill, munnspill, låtskriver
* Frode Viken – låtskriver, gitarer, mandolin, kor, vokal 
* Arnt Egil Rånes – gitarist, banjo
* Eivind Berre – bassist, kor, låtskriver, kontrakt, coverdesign 
* Bård Jørgen Iversen – tangenter, trekkspill, kor 
* Terje Tranaas – låtskriver, tangenter, trekkspill, kor, mix 
* Eskil Brøndbo – trommeslager

### Andre medvirkende
* Svein Gundersen – produsent, mix
* Håvard Nordhøy – opptak 
* Kurt Ove Näslund – opptak, foto
* Sturla Samuelsen – opptak
* Espen Isachsen – opptak
* Per Sveinson – mix 
* Gunnar Hordvik – foto 
* Dag Samuelsen – opptak
* Even Damås – turneleder
* Rick Parfitt – opphavsmann av spor 3
* Andy Bown – opphavsmann av spor 3
* Finn Tangen – tekstforfatter
* Idar Lind – tekstforfatter og oversetter av spor 3
## Eksterne lenker
* Det é D.D.E.
Dunedin

**Dunedin** er den nest største byen på Sørøya på New Zealand og har 123&nbsp;000 innbyggere.

I Dunedin ligger University of Otago, som er New Zealands eldste universitet, grunnlagt i 1869. Universitetets studenter utgjør 20 % av byens befolkning.

## Referanser


## Eksterne lenker
*
Skraphandlerne

***Skraphandlerne*** er en norsk film fra 1975. Filmen er en norsk versjon av den britiske TV-serien *[[Steptoe and Son]]*, men hovedrollene baserer seg på navnene fra den svenske versjonen *[[Albert og Herbert]]*.

Filmen er skrevet og instruktert av Bo Hermansson, fritt etter Ray Galton og Alan Simpson.

## Handling
Albert Hansen og Herbert Hansen er veldig glade i hverandre, på den måten far og sønn som oftest er. De krangler og kjefter ofte på hverandre, men mener det aldri så fryktelig alvorlig. Hadde det ikke vært for en spesiell ting kunne de ha fortsatt i det uendelige som kompanjonger og kamerater.

Men i det fjerne truer bryllupsklokkene..

## Medvirkende
* Leif Juster (Albert Hansen)
* Tom Tellefsen (Herbert Hansen)

## Musikk
«Tema fra Juster-filmen Skraphandlerne», skrevet av Egil Monn-Iversen, Polydor 2052 121

## Eksterne lenker
*
Asker sentrum

**Asker sentrum** er handels- og administrasjonssentrum i Askerbygda og i Asker kommune. Det er også et delområde i kommunen. Asker sentrum avgrenses av Asker stasjon, Asker stadion Føyka og Asker rådhus. Sentrum lå opprinnelig nærmere Asker kirke og Askergårdene noen få hundre meter lengre nord, og fikk sin nåværende beliggenhet etter etableringen av jernbanen i 1872. Dagens Asker sentrum kan derfor regnes som en stasjonsby.

## Asker sentrum i dag
Kommunesenteret er i dag et velfungerende sentrum med en god miks av moderne bygninger og eldre trehus. Det er en god balanse mellom de utendørs handlegatene og kjøpesenteret Trekanten, og nærhet mellom handel, tjenester, opplevelser og transport. I tilknytning til senteret, ved Bakerløkka, ligger også Asker kulturhus og Asker bibliotek.

I de gamle lokalene til Østre Asker gård, like ovenfor rådhuset, holder Asker kulturskole til. På den andre siden, nedfor rådhuset, ligger kultur- og selskapslokalet ''Venskaben'' og det historiske kunsterhjemmet *[[Hasselbakken]]*. På østsiden av togstasjonen ligger Trafo Kunsthall. Asker sentrum har hyggelige møteplasser og et godt utvalg av serveringssteder.

## Stedsutvikling og utmerkelser
### Statens bymiljøpris
Asker sentrum fikk Statens bymiljøpris av Miljøverndepartementet for 2007, hvor temaet var «Uten handel dør sentrum». I juryens begrunnelse het det: 

### Wesselkvartalet
I 2022 åpnet Wesselkvartalet i sentrum, tegnet av Vigsnæs+Kosberg++ Arkitekter. Kvartalet er på 20 800 kvadratmeter, fordelt på tre bygg som går i hverandre, med høyder på mellom fire og syv etasjer. Fasadene er i lys teglstein, med kurver i fasadene – beskrevet som bånd som ligger på høykant.

I den norske arkitekturdebatten har kvartalet fra flere hold blitt trukket frem som et eksempel til etterfølgelse. I 2021 fikk ble arkitektene tildelt Murverksprisen for Wesselkvartalet. I 2022 ble det tildelt utmerkelsen DOGA-merket for design og arkitektur. Juryen legger vekt på at teglfasadene i Wesselkvartalet er tilpasset trehusbebyggelsen og de omkringliggende bygårdene nær jernbanestasjonen, og at prosjektet med sine buede, middelhavsinspirerte former har gitt Asker sentrum et løft.

## Referanser


## Kilder
* 
* Tor Chr. Bakken (red.): *Budstikkas store Asker og Bærum-leksikon*. Kunnskapsforlaget Oslo 2008. ISBN 978-82-573-1534-4
* 
* 
* 
* SSB: Standard for delområde- og grunnkretsinndeling – Delområde- og grunnkretsinndeling 2020
Immortal Technique

**Felipe Andres Coronel** (født 19. februar 1978 i Lima, Peru) bedre kjent som **Immortal Technique**, er en amerikansk undergrunnsrapper og politisk aktivist. Han ble født på et militærsykehus i den peruanske hovedstaden Lima, men innvandret til Harlem, New York på begynnelsen av 1980-tallet. Immortal Technique har mange sterke meninger. På www.thisisscary.com snakker han om Illuminati, Kony 2012, det uforklarlige og verdens ende, og her sier han at den amerikanske regjeringen er det samme som det var den gang George Bush satt på tronen. Han er ikke godt kjent i Norge, men er en voksende artist i Amerika som formulerer egne meninger i sangtekstene sine som blant annet handler om religion, regjeringen og rasisme generelt.

## Diskografi
### Album
* 2001: Revolutionary vol. 1
* 2003: Revolutionary vol. 2
* 2008: The 3rd World
* 2011: The martyr
* TBA: The Middle Passage

### Singler
* 2003: Industrial Revolution
* 2004: The Point of no return

## Eksterne lenker
* 
* 
* 
*
Lommetørkle

Et **lommetørkle** ( i flertall lommetørklær) er et lite tørkle av tøy eller papir som en bærer i lomma for å kunne snyte eller tørke seg uten å måtte bruke klærne eller liknende.

## Historikk og varianter

## Se også
* Serviett
* Tørkepapir
* Halstørkle

## Referanser


## Eksterne lenker
* 
*
Risenga idrettspark

**Risenga idrettspark** er fellesbetegnelse på idrettsanleggene på Risenga i Asker.

Parken består av:
* Varner Arena - ishall
* Askerhallen – ishall/idrettshall
* Risenga svømmehall 
* Leikvollhallen – idrettshall
* Risenga kunstisbane
* Risenga kunstgressbane
* Asker tennishall (privat).
* Asker skøyteklubbs klubbhus

På området sør for Asker sentrum, mellom Røykenveien og Bleikerveien, ligger også Risenga ungdomsskole og Bleiker videregående skole.

## Referanser


## Eksterne lenker
* 
* Tor Chr. Bakken (red.): *Budstikkas store Asker og Bærum-leksikon*. Kunnskapsforlaget Oslo 2008. ISBN 978-82-573-1534-4
Risenga svømmehall

**Risenga svømmehall**, svømmehall og badeland åpnet i 2006. Eies og drives av Asker kommune, og er lokalisert i Risenga idrettspark sør for Asker sentrum. Aftenposten kåret i 2008 anlegget til Oslo-områdets beste badeanlegg.

**Anlegget består av:**
*25 meters svømmebasseng (hellende bunn, hinderløype ofte lagt ut i helgene)
*Baby-/barnebasseng (30cm dybde)
*Terapibasseng (hev og senk bunn)
*Stupebasseng med stupetårn på 1, 3 og 5 meter (1 og 3 meteren har sprett)
*Bølgebasseng med motstrømskanal og klatrevegg (hellende bunn)
*To sklier (en snirklete, og en bratt)
*Boblebad
*Tørrbadstu og dampbadstu 
*Kaldvannskulp (140cm)

## Referanser


## Kilder
* Kommunens nettside om Risenga svømmehall
Raymond Priestley

**Raymond Edward Priestley** (født 20. juli 1886 i Tewkesbury i Gloucestershire i England, død 24. juni 1972 i Cheltenham i Gloucestershire) var en britisk geolog, geograf og polarforsker.

Under Ernest Shackletons ledelse deltok han i 1907–1909 på Nimrod-ekspedisjonen til Antarktis, der han jobbet tett sammen med de kjente geologene Edgeworth David og Douglas Mawson. Priestley samlet prøver av mineraler og lav fra øyer i Rosshavet, nordsiden av Mount Erebus og fra fjell rundt Ferrarbreen.

I 1910 ble han med i Terra Nova-ekspedisjonen med Robert F. Scott, der han deltok i *the Northern Party* under ledelse av Victor Campbell. Etter å ha gjennomført feltarbeid i Terra Nova Bay, gjorde isforholdene det umulig for ekspedisjonsskipet «Terra Nova» å hente dem ut, og de ble nødt til å overvintre i en snøhule på Inexpressible Island.

Priestley ble tildelt Military Cross for sin tjeneste under første verdenskrig. Sammen med Frank Debenham grunnla han Scott Polar Research Institute.

Etter å ha hatt viktige verv ved universitetene i Melbourne og Birmingham var han president i Royal Geographical Society fra 1961 til 1963.

## Referanser


## Eksterne lenker
* Biografi  *Australian Dictionary of Biography*
Jørgen Skjelvik

**Jørgen Skjelvik** (født 1991) er en norsk fotballspiller som spiller for .

## Karriere
### Stabæk
Skjelvik ble hentet opp til A-laget fra Stabæks juniorstall i april 2009 og fikk sin debut for A-laget i første runde i cupen mot Sander IL den 10. mai. Debuten i Tippeligaen kom den 16. mai i 4&ndash;1 seieren mot Sandefjord i den 9. serierunden i 2009. 

### Helsingborg
Den 2. august 2011 ble Skjelvik hentet av den svenske klubben Helsingborg IF for resten av sesongen. Den 13. august debuterte han da han kom inn som spiss i det 77. minutt. Han klarte også å score mål med en fin lobb etter gjennomspill fra Ardian Gashi i Helsingborgs 3-1 seier mot Trelleborgs FF.

### Kalmar FF
Den 22. november signerte Skjelvik for den svenske klubben Kalmar FF som bosmanspiller. Skjelvik signerte en 3 års avtale og har blitt omskolert fra venstrekant til venstreback. Skjelvik har per 3. august 2012 vært den mest brukte spilleren i Kalmar FF, kun stått over 2 offisielle kamper.

### Rosenborg
Den 17. juli 2013 signerte Skjelvik for  og fikk tildelt drakt nummer 16.

I sesongen 2015 var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen.

I sesongen 2017 var han med å vinne Eliteserien.

Skjelvik bestemte seg for å ikke forlenge kontrakten med Rosenborg mot slutten av 2017 sesongen og heller forlate klubben etter 2017 sesongen.

### Landslaget
Den 15. november 2013 fikk han sin første landskamp for  mot .

Skjelvik har flere kamper for norske U-landslag.

## Referanser

    
## Eksterne lenker
* 
* Jørgen Skjelviks profil på RBK.no
* Offisiell statistikk for Rosenborg Ballklub Jørgen Skjelvik
Jerusalem (band)

**Jerusalem** er et svensk kristent hardrockband fra 1975. De var pionerer innen kristen-hardrock, ikke bare i Sverige, men også utover landets grenser. De var fra starten store i det kristne ungdomsmiljøet i Norge, på grunn av sin banebrytende musikkstil. 

Ulf Christiansson («Uffe») har hele tiden vært frontfigur og har skrevet de fleste av låtene. Han er gitarist og sanger. De andre bandmedlemmene har blitt byttet ut opp gjennom årene. Bandet består av gitar, bass, keyboard og slagverk.

## Bandhistorie
Det første albumet kom i 1978, og vakte stor oppmerksomhet. Rock var nytt innen kristen musikk. Flere av låtene er blitt klassikere, som *Noa* og *Pappa, vem har gjort*. På det neste albumet *Volym 2* var balladen *Jag vill ge dig en blomma*. I 1981 kom albumet *Krigsman*, med flere av låtene som senere har blitt en del av det obligatoriske reporteoaret på bandets konserter:  *Ständig förändring*, *It's mad*, *Moderne man* og *Sodom*. Det neste albumet *Vi kan inte stoppas* var mer kommersielt. Bandet var nå inne i sin mest aktive periode, med turneer både i USA og Europa. Flere album ble utgitt både i svenskspråkige og engelskspråkige utgaver. I 1985 kom live-albumet *In His Majesty's Service – Live in USA*, med låtene *Warrior* og *Can't stop us now*. Bandet hadde en pause på midten av 1980-tallet, der de gikk på bibelskolen hos menigheten Livets Ord i Uppsala. 

De seneste årene har gruppen opptred sporadisk. Bandet har hatt ulike medlemmer. I 2006 feiret gruppen sitt 30-årsjubileum med tre konserter, der bandets ulike medlemmer deltok. I samme anledning ble det utgitt to samleplater, *Tretti* och *Greatest hits* og én DVD.

## Diskografi
### Studioalbum
*1978 – *[[Jerusalem (Volym 1)]]*  
*1980 – *[[Volym 2]]*  
*1981 – *[[Krigsman (album)|Krigsman]]*   
*1983 – *[[Vi kan inte stoppas]]*    
*1987 – *[[Dancing on the Head of the Serpent]]* 
*1994 – *[[Prophet]]* 
*1996 – *[[Volym tre]]*   
*1997 – *[[Volüm fyra]]* 

### Samleplater/Livealbum
*1985 – *[[In His Majesty's Service - Live in USA]]* 
*1988 – *[[10 Years After]]* 
*1993 – *[[Klassiker 1]]* 
*1993 – *[[Klassiker 2]]* 
*1995 – *[[Klassiker 3]]* 
*1998 – *[[På Ren Svenska (Live)]]* 
*2006 – *[[Tretti (album)|Tretti]]* 
*2006 – *[[Greatest Hits (Jerusalem)|Greatest Hits]]*

## Eksterne lenker
* 
*
Johanna Thorén

**Johanna Thorén** (født 20. januar 1889 i Fredrikstad, død 11. mars 1969 i Oslo) var en norsk begravelsesagent og politiker (H).

Hun var datter av malermester Johan Anton Iversen og hustru Mina Andresen i Fredrikstad. Etter middelskolen utdannet hun seg til telegrafist og arbeidet i Telegrafvesenet frem til hun giftet seg med begravelsesagent Birger Alexander Thorén i Oslo i 1912. Hun begynte samtidig å arbeide i Azora Thoréns begravelsesbyrå, som bar svigermorens navn. Da ektemannen døde av tuberkulose i 1923, ble Johanna Thorén eneeier av byrået, noe hun var frem til 1962.

Thorén var medlem av Oslo bystyre 1938–1940 og 1945–1947, i den siste perioden som medlem av formannskapet. Hun var Høyres 1. vararepresentant til Stortinget fra Oslo 1945–1953 og møtte i nærmere to år i alt. Thorén ledet Høyrekvinners Landsforbund 1945–1958 og ble hedret med æresmedlemskap i 1960.

Hun er gravlagt på Vår Frelsers gravlund i Oslo.

## Referanser


## Eksterne lenker
*
Øyenstikkere (andre betydninger)

**Øyenstikker** har ulike betydninger.

* Øyenstikkere (Odonata) – dyregruppe
* *[[Øyenstikker (film)|Øyenstikker]]* – film (*Dragonfly*) (2001)
Finn Dæhli

**Finn Dæhli** (1954–1984) var en norsk fjellklatrer.

Dæhli omkom i en klatreulykke på Trango i Karakorum, pakistansk Himalaya sammen med Hans Christian Doseth i 1984. De to var i en klatrekspedisjon sammen med Dag Kolsrud og Stein P. Aasheim. Ingen hadde klatret ruten tidligere. På et tidspunkt skilte de lag. Doseth og Dæhli fortsatte mot toppen, mens Kolsrud og Aasheim snudde. Doseth og Dæhli falt trolig på retur fra toppen.
## Referanser
Priestleymedaljen

**Priestleymedaljen** (engelsk: The *Priestley Medal*) er den høyeste utmerkelsen som blir gitt av American Chemical Society (ACS) og blir tildelt for fremragende arbeid innen fagfeltet kjemi. Den ble etablert i 1922, og har fått navn etter Joseph Priestley, oppdageren av oksygen som emigrerte til USA i 1794.

Medaljen ble opprinnelig delt ut hvert tredje år, men fra 1944 er den delt ut årlig.

## Mottakere

## Referanser


## Eksterne lenker
* The Priestley Society
Verdenscupen i orientering

**Verdenscupen i orientering** er en serie orienteringsløp i regi av Det internasjonale orienteringsforbundet. To uoffisielle utgaver av verdenscupen ble arrangert årene 1983 og 1984. Den første offisielle verdenscupen ble arrangert i 1986 og ble vunnet av Ellen Sofie Olsvik og Kent Olsson. Deretter ble den arrangert hvert andre år fram til og med 2004. Siden 2004 har verdenscupen blitt arrangert hvert år.

## Vertsnasjoner

## Verdenscupvinnere

### Damer

 

### Herrer

## Statistikk
*Statistikken er oppdatert 07.10.18 (Etter verdenscupsesongen 2018)*

### Flest sammenlagtseire
Denne oversikten viser de som har flest seire i verdenscupen i orientering sammenlagt. 
* Løpere som er aktive på landslagsnivå i 2018 er markert med fet skrift.

#### Herrer
 

#### Damer

### Flest verdenscupseire
Denne oversikten viser de som har flest seire i individuelle konkurranser i verdenscupen i orientering. 
* Resultater fra oppstarten i 1986 til og med sesongen 1996 er ufullstendige. 
* Løpere som er aktive på landslagsnivå i 2018 er markert med fet skrift.

#### Herrer

#### Damer

## Se også
* Verdensmesterskapet i orientering
* Europamesterskapet i orientering

## Eksterne lenker
* 
* World cup: orientering.org
Dan Fredrik Nygård

**Dan Fredrik Nygård** (født 22. februar 1986) er en norsk ishockeyspiller som per 2021 spiller for Comet Halden. Han har tidligere spilt for Stjernen Hockey og Tønsberg Vikings. Han er storebror til Stjernens tidligere andrekeeper Chris-Henrik Nygård.

## Referanser


 

## Eksterne lenker
*
Chris-Henrik Nygård

**Chris-Henrik Nygård** (født 10. april 1991) er en norsk tidligere ishockeyspiller som i siste del av karrieren delte plassen som andrekeeper med Henrik Haukeland i Stjernen. Han er lillebror til Manglerud Stars Dan Fredrik Nygård.

## Historisk mål
Den 30. september 2011 ble han historisk da han spilte på Stjernen 2 da de møtte Grüner Nygård scoret 4-2 mål. Det har nemlig aldri skjedd før at en keeper har scoret i Norge.

## Referanser


 

## Eksterne lenker
*
Kristin Sem Thagaard

**Kristin Sem Thagaard** (født 2. januar 1970) fra Fossum, Bærum), er en norsk langrennsløper med en rekke seire i klassiske turrenn.

## Meritter
* Birkebeinerrennet vunnet sin klasse ti ganger(1989,1994,1996–1998,2000-2002,2004,2006)
* Grenaderen vunnet åtte ganger (1997,1999,2001–2005,2012)
* Holmenkollen skimaraton vunnet to ganger (2001 og 2004) foruten en del klasseseire.
* 7-mila vunnet i 1991, siste gang den ble arrangert.

Har i tillegg flere gode plasseringer i blant annet Vasaloppet.

Sem Thagaard ble i 1998 første kvinne som har besteget alle de 300 norske fjelltoppene over 2000-meter (etter den såkalte Røynelisten).

## Referanser
Leikvollhallen

**Leikvollhallen** er en flerbrukshall for innendørsidretter beliggende i Risenga idrettspark i Asker. Navnet skriver seg fra gården Leikvoll som tidligere lå på dette området.

Hallen har to baner med internasjonale mål for håndball, basketball og volleyball. I tillegg til garderober har anlegget også møterom med kantine og scene. Leikvollhallen har også et miljørom som benyttes av Risenga ungdomsskole. Hallen åpnet 1. september 2005.

## Kilder
* Kommunens nettside om Leikvollhallen

## Eksterne lenker
* 
* Tor Chr. Bakken (red.): *Budstikkas store Asker og Bærum-leksikon*. Kunnskapsforlaget Oslo 2008. ISBN 978-82-573-1534-4
Den alternative skolen (Asker)

**Den alternative skolen i Asker** er en offentlig ungdomsskole i Asker kommune.  Skoletilbudet i den alternative skolen gis til elever som selv søker og ønsker å ha et alternativt skoletilbud. Skolen følger de samme læreplaner, lover og regler som øvrige kommunale skoler.

## Avdelinger
Den alternative skolen har fire ulike avdelinger.
### Fagertun skole
Ligger nord for Båtstø i Røyken. Delt opp i en gruppe som tar utgangspunkt i natur, sjø og fiske og en annen som tar utgangspunkt i bygg og foto.
### Ollestua
Ollestua er nabo til Asker videregående skole, nær Asker sentrum. Undervisning i alle fag i små grupper.
### Sjøskolen
Ligger i Vollen og tilbyr praktisk undervisning til ungdomsskoleelever basert på håndverk og kultur. Gir også et opplevelsestilbud på Oslofjorden til barneskolene i Asker.
### Stordammen skole
Ligger ved småbruket Nedre Arnestad på Vollen og tar utgangspunkt i mulighetene knyttet til dyreliv og småbruksdrift i undervisningen.

## Referanser


## Eksterne lenker
* Skolens offisielle nettsted
Ole-Marius Bach

**Ole-Marius Bach** (født 7. mai 1988) er en norsk tidligere langrennsløper.

Han startet sin langrennskarriere for Kolvereid IL. I 2002-03 sesongen Byttet han klubb til Inderøy IL. Etter et opphold i Byåsen IL og Leksvik IL meldte Ole-Marius overgang til Henning Skilag foran sesongen 2015/2016.  

I januar 2010 ble han verdensmester på sprint under U23-VM på ski i Hinterzarten i Tyskland. I samme mesterskap fikk han sølv på 30 km skiathlom (15 km klassisk + 15 km fristil). 

På nasjonalt nivå har han som juniorløper en 3.-plass 15 km fristil fra Junior NM Steinkjer 2006 & 3.-plass stafett Junior NM Stokke 2008.

Seniornivå har han bronse fra 30 km dobbel jaktstart (15 km klassisk + 15 km fristil) ved NM 2009. Ved NM 2011 var han med på Byåsens stafettlag som kom på fjerdeplass på 3 x 10 km stafett. 

I 2012 tok Ole-Marius sin første NM-gull, da i stafett for førstelaget til Byåsen. Han fikk også en 4.-plass i 30 km skiathlon i Norgesmesterskapet på ski 2012.

## Referanser


## Eksterne lenker
* 
* Profil hos Team Trøndelag
* Profil hos Team Veidekke 
* Team Manpower
* Ole-Marius Bach Hjemmeside
Ellen Sofie Olsvik

**Ellen Sofie Olsvik** (født 1962) er en norsk tidligere orienteringsløper. Hun er verdensmester i stafett (1987) og vinner av den første sammenlagte verdenscup i orientering for kvinner i 1986. Olsvik ble verdensmester i skiorientering stafett 1987.

## Verdensmesterskap i orientering
Olsvik vant gullmedalje i stafett under verdensmesterskapet arrangert i Gérardmer, Frankrike i 1987. Hun løp tredje etappe på vinnerlaget som ellers bestod av Ragnhild Bratberg, Ragnhild Bente Andersen og Brit Volden. To år tidligere tok hun stafettsølv i australske Bendigo i 1985 som ankerkvinne på det norske laget. Ragnhild Bratberg, Hilde Tellesbø og Helle Johansen løp de øvrige etappene.

## Verdenscupen
Olsvik vant den første verdenscupen i 1986 med 112 poeng, foran Jorunn Teigen (108 poeng) og Karin Rabe (101 poeng).

## Skiorientering
Verdensmester i stafett, skiorientering i  Batak, Bulgaria (1986) sammen med Toril Hallan og Ragnhild Bratberg.

## Referanser
George Murray Levick

**George Murray Levick** (født 3. juli 1876 i Nottingham i Storbritannia, død 30. mai 1956) var en britisk polarutforsker og grunnlegger av *British Schools Exploring Society*.

Etter en kort medisinsk karriere, ble han ansatt i Royal Navy i 1910. Han ble etter kort tid innvilget permisjon for å delta på Robert F. Scotts skjebnesvangre Terra Nova-ekspedisjon til Antarktis. Han deltok i *the Northern Party* og tilbrakte sommeren 1911/12 midt i en pingvinkoloni ved Kapp Adare. Hans observasjoner av adeliepingviners kurtise, paring og oppfostring av unger er beskrevet i hans bok *Antarctic Penguins*. Pakkis forhindret dem i å bli hentet ut av ekspedisjonsskipet «Terra Nova» høsten 1912, så Levick og de fem andre i gruppen ble nødt til å overvintre i en ishule på Inexpressible Island.

Under første verdenskrig tjenestegjorde han i Grand Fleet og deltok i slaget ved Gallipoli. Etter krigen forlot han Royal Navy og startet opplæring av blinde i fysioterapi. I 1932 etablerte han *British Schools Exploring Society*, der han forble president frem til sin død i 1956. Formålet med skolen var å ta med unge menn på ekspedisjoner til ukjente og fjerntliggende steder.

## Litteratur
* 
* 

## Referanser
Elsa Uhlen

**Elsa Uhlen** (født 28. mars 1901 i Russland, død 4. mai 1976 i Oslo) var en norsk-russisk oversetter. 

Hun mottok i 1956 Bastianprisen for sin oversettelse av Tolstojs *Fortellinger og legender*.

## Bibliografi
* Ivan Krylov – *Fabler*, 1978
* Leo Tolstoj, Lev  – *Tre noveller: Snestorm. – Tre som dør. – Førti år*, 1971
* Nikolaj Leskov – *Den forseglede engelen*, 1965
* Leo Tolstoj – *Fortellinger og legender*, 1955
* Fjodor Dostojevskij – *Brødrene Karamasov*, 1949-1951
* Fjodor Dostojevskij – *Raskolnikov*, 1948-49 
* I tillegg var hun redaktør for *Russland forteller* (utgitt første gang 1967, nye utgaver i 1973, 1981)

## Referanser


## Eksterne lenker
* Elsa Uhlen hos Norsk Oversetterleksikon
Ung.no

**Ung.no** er statens primære tverrsektorielle kanal for digital informasjon, dialog og digitale tjenester til barn og unge på tvers av tjenestenivåer.

Videreutvikling av ung.no og tilhørende tjenester ledes av digiung. DigiUng er organisert som et tverrsektorielt samarbeid ledet av Barne- ungdoms- og familiedirektoratet og Helsedirektoratet. En rekke ulike departementer og direktorater er involvert i tjenesten, Helse- og omsorgsdepartementet og Barne- og familiedepartementet, Kunnskapsdepartementet, Kultur- og likestillingsdepartementet, Arbeids- og inkluderingsdepartementet, Justis- og beredskapsdepartementet og Kommunal- og Distriktsdepartementet.

## Innhold
Ung.no har over 800 artikler tilpasset barn og ungdom og en spørretjeneste. Spørretjenesten er gratis og ungdom kan stille spørsmål som besvares av et fagpanel og legges i en offentlig svarbase. Tjenesten besvarer årlig over  spørsmål.

Ung.no er også tilstede i sosiale medier.

Innholdet tar opp emner som utdanning, arbeid, forelskelse, verneplikt, sex og samliv, pubertet, psykisk helse, kultur og andre emner. Nettsiden informerer også om hvilke rettigheter, plikter og muligheter ungdom har.

### Fagpanel og samarbeidende virksomheter
Fagpanelet består av en rekke ulike profesjoner:

* helsesykepleiere
* spesialsykepleiere
* psykologer
* jordmødre
* lærere
* sexologer
* fysioterapeuter
* ernæringsfysiologer
* familieterapeuter
* leger
* tannleger
* utdanningsrådgivere
* karriereveiledere
* jurister

I tillegg bidrar flere offentlige virksomheter og organisasjoner i fagpanelet:

* Alarmtelefonen for barn og unge 116 111
* Amathea
* Antirasistisk senter
* ANSA
* Arbeidstilsynet
* Barne-, ungdoms og familiedirektoratet (Bufdir):jurister, Kompetanseteamet for tvangsekteskap,adopsjonsrådgivere, rådgivere innen barnevern
* Barne-, ungdoms og familieetaten (Bufetat):psykologer og familieterapeuter
* Dopingkontaktenog Steroideprosjektet
* Elev- og lærlingombudene
* Forbrukerrådet
* Integrerings- og mangfoldsdirektoratet (IMDi)
* Blåkors/Kompasset 
* Karriereveiledning.no
* Konfliktrådet
* Kripos
* Leieboerforeningen
* Lånekassen
* Medietilsynet
* NAV
* Pasient- og brukerombudet
* Rusinfo (Helsedirektoratet)
* Sivilombudet
* Skatteetaten
* Slettmeg.no (Norsk senter for informasjonssikring)
* Samordna opptak
* Statens vegvesen
* Tolletaten
* Unge Relasjoner
* UngInfo (Oslo)
* Utlendingsdirektoratet
* Veiledningssenteret i Follo
* Skeivchat / Helseutvalget (Oslo)

## Historikk
Opprinnelig var *UNG* et magasin som ble distribuert til 9.- og 10.-klasser i Norge. I februar 2003 ble navnet og noe av innholdet videreført gjennom nettstedet ung.no. Nettsiden henvender seg til ungdom i alderen 13 til 20 år, og utgangspunktet for nettsidens innhold er FNs konvensjon om barns rettigheter.

Fra 2017 overtok ung.no fra Klara Klok som digital helsetjeneste for ungdom. I 2021 svarte nettsiden på  spørsmål fra ungdom mellom 13 og 20 år, som var en 25 % økning fra året før.

## Referanser


## Eksterne lenker
*
Chimaeropsyllidae

* Chiastopsyllinae
* Chimaeropsyllinae
* Epirimiinae

**Chimaeropsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
## Liv og utvikling
Disse loppene snylter blant annet på den unikt afrikanske pattedyrgruppen springspissmus (Macroscelidea).

## Utbredelse
Familien finnes bare i Afrika.

## Systematisk inndeling
Klassifikasjonen følger http://www.zin.ru/Animalia/Siphonaptera/fleasfam.asp?tHIERC=11131112&tName=Chimaeropsyllidae. 

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Hystrichopsyllomorpha
******** Overfamilien Hystrichopsylloidea
********* Familien Chimaeropsyllidae Ewing & Fox, 1943
********** Underfamilien Chiastopsyllinae Wagner, 1939
*********** Slekten *[[Chiastopsylla]]* Rothschild, 1910 – 16 arter
*********** Slekten *[[Cryptopsylla]]* De Meillon, 1949 – 1 art
*********** Slekten *[[Praeopsylla]]* Ingram, 1927 – 1 art
********** Underfamilien Chimaeropsyllinae Rothschild, 1911
*********** Slekten *[[Chimaeropsylla]]* Rothschild, 1911 – 2 arter
*********** Slekten *[[Hypsophthalmus]]* Jordan & Rothschild, 1913 – 3 arter
********** Enderfamilien Epirimiinae Jordan, 1948 – på springspissmus
*********** Slekten *[[Demeillonia]]* Hopkins & Rothschild, 1956 – 2 arter
*********** Slekten *[[Epirimia]]* De Meillon, 1940 – én art
*********** Slekten *[[Macroscelidopsylla]]* De Meillon & Mercus, 1958 – én art

## Kilder
* Klassifikasjon av familien, med liste over artene

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
The Originals

***The Originals*** er en samleboks med de tre første musikkalbumene til den amerikanske hardrock/heavy metal-bandet Kiss. Etter at albumet Destroyer solgte til gullplate ønsket plateselskapet å øke salget på de forrige albumene og satte så sammen denne samleboksen som ble utgitt i 1976.

## Albumliste
**[[Kiss (album)|Kiss]]* (først utgitt i 1974)
**[[Hotter Than Hell]]* (først utgitt i 1974)
**[[Dressed to Kill]]* (først utgitt i 1975)